**1. Napirend**

**E l ő t e r j e s z t é s**

**Révfülöp Nagyközség Önkormányzata polgármesteri döntéséhez**

**Tárgy: Tapolca Környéki Önkormányzati Társulás Társulási Tanácsa fenntartásában működő Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított szociális és gyermekjóléti alapellátások intézményi térítési díjainak véleményezéséről, kedvezmények biztosításáról.**

**Előkészítette:** Nagy Éva ügyintéző

 Jogszabállyal nem ellentétes

:

 dr. Szabó Tímea jegyző

A szociális igazgatásról és szociális ellátásokról szóló 1993. évi III. törvény (továbbiakban Szt.) alapján a személyes gondoskodást nyújtó ellátásokat, azok igénybevételének módját, valamint a fizetendő térítési díjakat önkormányzati rendeletben kell szabályozni.

Az Szt. 92.§. (1) bek b) pontja alapján, ha a fenntartó önkormányzati társulás, akkor a társulási megállapodásban erre kijelölt települési önkormányzat, a társulási megállapodásban meghatározottak szerint rendeletet alkot.

A Tapolca Környéki Önkormányzati Társulás Társulási Megállapodásában a rendeletalkotásra kijelölt Önkormányzat, Ábrahámhegy Önkormányzata.

A társulás által fenntartott Balaton-felvidéki Szociális, Gyermekjóléti és Háziorvosi Ügyeleti Szolgálat 23 településén látja el a család- és gyermekjóléti szolgáltatás, 22 településen a házi segítségnyújtás, és a szociális étkeztetés, 14 településen a támogató szolgáltatás feladatait.

A személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet 2. § (1) bekezdése alapján a fenntartó a személyes gondoskodás körébe tartozó szociális ellátásért intézményi térítési díjat állapít meg.

 Az Szt. 92/B § (1) bekezdés a.) pontja értelmében a fenntartó feladata az intézményi térítési díj konkrét összegben történő meghatározása.

Az Szt. 115. §(1)bekezdés értelmében az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.

Az Szt. 115. § (3) bekezdése szerint a fenntartó az intézményi térítési díjat rendeletben foglaltak szerint, egyéb esetben a fenntartó döntése alapján csökkentheti, illetve elengedheti, ha a kötelezett jövedelmi és vagyoni viszonyai indokolttá teszik.

A személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet (a továbbiakban: rendelet) 3. § (1) bekezdése alapján az intézményi térítési díjat és a személyi térítési díjat

*a)*étkeztetés esetén ellátási napra,

*b)*házi segítségnyújtás esetén - szociális segítésre vagy személyi gondozásra vonatkozó gondozási órára,

*c)*jelzőrendszeres házi segítségnyújtás esetén ellátási napra,

*d)*támogató szolgáltatás esetén szolgálati órára és szállítási kilométerre,

*e)*nappali ellátás esetén ellátási napra,

*f)*bentlakásos intézményi ellátás esetén ellátási napra és hónapra

g) a támogatott lakhatásban igénybe vett, az Szt. 75. § (1) bekezdés *d)* pont *db)* alpontja szerinti esetben ellátási napra, *dh)* pontja szerinti esetben szállítási kilométerre, *da), dc)–dg)* és *di)* alpontja szerinti esetben órára vetítve kell meghatározni.

A rendelet 3. § (3) bekezdése alapján az intézményi térítési díj szolgáltatónként, intézményenként, telephellyel rendelkező szolgáltató, intézmény esetén ellátást nyújtó székhelyenként, telephelyenként, továbbá bentlakásos intézményi ellátás esetén épületenként külön-külön is meghatározható.

A rendelet 3. § (4) bekezdése szerint az intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.

A kerekítés szabálya a következő:

*a)*0,01 forinttól 2,49 forintig végződő összegeket lefelé, a legközelebbi 0;

*b)*a 2,50 forinttól 4,99 forintig végződő összegeket felfelé, a legközelebbi 5;

*c)*az 5,01 forinttól 7,49 forintig végződő összegeket lefelé, a legközelebbi 5;

*d)*a 7,50 forinttól 9,99 forintig végződő összegeket felfelé, a legközelebbi 0 forintra végződő összegre kell kerekíteni.

A fizetendő személyi térítési díj összegét az intézményvezető állapítja meg konkrét összegben, figyelembe véve a szolgáltatást igénylő rendszeres jövedelmét valamint az Szt. vonatkozó szabályait, mely szerint a személyi térítési díj nem haladhatja meg a szociálisan rászoruló személy rendszeres havi jövedelmének 30 %-át étkeztetés, 25 %-át házi segítségnyújtás, 30 %-át ha a házi segítségnyújtás mellett étkeztetést is igénybe vesz, 30 %-át támogató szolgáltatás, 15 %-át nappali ellátás valamint 30 %-át nappali ellátás és ott étkezés esetében.

Ábrahámhegy Község Önkormányzata megalkotta a Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított szociális és gyermekjóléti alapellátások intézményi térítési díjainak meghatározásáról szóló rendeletét. A rendeletet véleményezésre megküldte a Képviselő – testületeknek, azzal, hogy a Képviselő-testületek további kedvezmények megállapítására jogosultak.

2020. március 11. napján a Kormány veszélyhelyzetet hirdetett. A veszélyhelyzet kihirdetéséről szóló (40/2020. III.11.) Korm. rendelet alapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdését, mely szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.

Ennek alapján a rendelet véleményezésére a polgármester jogosult.

Az előterjesztés tartalmazza a rendeletben 2020 évre megállapított személyi térítési díjakat, a rendelet által 2020 évre javasolt kedvezményeket, valamint a 2019. évben az Önkormányzat által nyújtott kedvezményeket.

**1. Szociális étkeztetés**

Intézményi térítési díj: 770 Ft/adag

**2019. évben biztosított kedvezmények:**

0 Ft jövedelem esetén a kedvezmény: 100 %

0 Ft feletti jövedelem esetén 27,78 % (650 Ft volt egy adag).

**2020. évre a rendeletben meghatározott javaslat kedvezmény biztosítására:**

0 Ft jövedelem esetén a kedvezmény 100 %

0 Ft jövedelem felett a kedvezmény 15,5 % (egy adag 650 Ft-ba kerül.)

**Megjegyzés:**

A személyi térítési díj az ÁFA-t tartalmazza, a szállítási költséget nem.

Figyelembe véve az Szt. vonatkozó szabályait, a személyi térítési díj összege, nem haladhatja meg a szociális étkeztetést igénybe vevő jövedelmének 30 %-át.

**2. Házi segítségnyújtás személyi gondozás és szociális segítés**

2. 1. Intézményi térítési díj: házi segítségnyújtás során igénybe vett személyi gondozás: **1795 Ft/ óra**

**2019. évben személyi gondozásban biztosított kedvezmények:**

|  |  |  |  |
| --- | --- | --- | --- |
|  | jövedelem | kedvezmény mértéke | személyi térítési díj |
| 1. | 0 Ft  | 100 % | 0 Ft |
| 2. | 0-71.250 Ft | 100 % | 0 Ft/óra |
| 3. | 71.250 Ft-85500 Ft | 100 % | 0 Ft/óra |
| 4. | 85.501 Ft-97.750 Ft | 100 % | 0 Ft/óra |
| 5. | 97.750 Ft felett | 100 % | 0 Ft/óra |

**2020 évben a rendelet által biztosított kedvezmények:**

|  |  |  |  |
| --- | --- | --- | --- |
|  | jövedelem | kedvezmény mértéke | személyi térítési díj |
| 1. | 0 Ft  | 100 % | 0 Ft |
| 2. | 0-71.250 Ft | 89 % | 195 Ft/óra |
| 3. | 71.250 Ft-85500 Ft | 87 % | 230 Ft/óra |
| 4. | 85.501 Ft-97.750 Ft | 83 % | 305 Ft/óra |
| 5. | 97.750 Ft felett | 80 % | 360 Ft/óra |

2.1. Intézményi térítési díj házi segítségnyújtás során igénybe vett szociális segítés 2020 évben: **1795 F/óra**

**2019. évben szociális segítés esetén biztosított kedvezmények**

|  |  |  |  |
| --- | --- | --- | --- |
|  | jövedelem | kedvezmény mértéke | személyi térítési díj |
| 1. | 0 Ft  | 100 % | 0 Ft |
| 2. | 0 Ft felett | 20 % | 1420 Ft/óra |

**2020. évben a rendeletben javasolt kedvezmények**

|  |  |  |  |
| --- | --- | --- | --- |
|  | jövedelem | kedvezmény mértéke | személyi térítési díj |
| 1. | 0 Ft  | 100 % | 0 Ft |
| 2. | 0 Ft felett | 10 % | 1615 Ft/óra |

**Megjegyzés:**

Figyelembe véve a szolgáltatást igénylő rendszeres jövedelmét valamint az Szt. vonatkozó szabályait, mely szerint a személyi térítési díj nem haladhatja meg a szociálisan rászoruló személy rendszeres havi jövedelmének 25 %-át házi segítségnyújtás, 30 %-át, ha a házi segítségnyújtás mellett étkeztetést, illetve támogató szolgáltatás is igénybe vesz.

**3. A támogató szolgáltatás**

3.1 Intézményi térítési díj személyi segítés esetében: **3665 Ft/ óra**

**2019. évben biztosított kedvezmény**

|  |  |  |
| --- | --- | --- |
| Jövedelem összege | kedvezmény mértéke | személyi térítési díj |
| 0 Ft felett | 94, 2 % | 190 Ft/óra |

**2020. évben a rendeletben javasolt kedvezmények:**

|  |  |  |
| --- | --- | --- |
| Jövedelem összege | kedvezmény mértéke | személyi térítési díj |
| 0 Ft felett | 94 % | 220 Ft/óra |

3.2 Intézményi térítési díj személyi szállítás esetében: **730 Ft/km**

**2019. évben biztosított kedvezmény**

|  |  |  |
| --- | --- | --- |
| Jövedelem összege | kedvezmény mértéke | személyi térítési díj |
|  0 - 28 500 Ft | 100 % | 0 Ft/km |
| 28 501 Ft felett | 92,5 %  | 50 Ft/km |

**2020 évben a rendeletben biztosított kedvezmény**

|  |  |  |
| --- | --- | --- |
| Jövedelem összege | kedvezmény mértéke | személyi térítési díj |
|  0 - 28 500 Ft | 100 % | 0 Ft/km |
| 28 501 Ft felett | 92,5 %  | 55 Ft/km |

**Megjegyzés:**

Figyelembe véve az Szt. vonatkozó szabályait, a személyi térítési díj összege, nem haladhatja meg nagykorú igénybe vevő esetén a havi rendszeres jövedelmének 30 %-át.

Kiskorú igénybe vevő esetén, a személyi térítési díj összege, nem haladhatja meg az egy háztartásban élő családtagok havi rendszeres jövedelmének, egy főre jutó összegének 20 %-át.

**HATÁSVIZSGÁLATI LAP**

**Ábrahámhegy Község Önkormányzata Képviselő-testületének**

**a Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított személyes gondoskodást nyújtó ellátásokról szóló**

**…../2020.(…...) önkormányzati rendelettervezethez**

A rendelettervezet **társadalmi, gazdasági és költségvetési hatása**:

Az önköltség és az állami támogatások összege évente változik, ezért 2020 évre vonatkozóan szükséges az intézményi térítési díjak módosítása. A rendelettervezet szerint minden, jövedelemmel rendelkező ellátott a teljes intézményi térítési díjat fizetné meg személyi térítési díjként, kedvezményre a Szt. alapján jogosultak.

A rendeletben foglaltak végrehajtásának **környezetre gyakorolt hatása, egészségi következménye** nincs. A rendelettervezet **megalkotásának szükségessége**: a rendeletmódosítás elmaradása törvénysértő állapotot eredményezne. A jogszabály alkalmazásához szükséges **személyi, tárgyi, szervezeti, pénzügyi feltételek** rendelkezésre állnak.

**Indokolás**

**Ábrahámhegy Község Önkormányzata Képviselő-testületének**

**a Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított személyes gondoskodást nyújtó ellátásokról szóló**

**…../2020. (…...) önkormányzati rendelettervezethez**

A rendelet megalkotása jogszabályból (szociális igazgatásról és szociális ellátásokról szóló 1993. évi III. törvény 92**. §** (1) bekezdés), valamint a Társulási Megállapodásból eredő kötelezettsége Ábrahámhegy Község Önkormányzatának. Az önköltség és az állami támogatások összege évente változik, ezért 2020. évre vonatkozóan szükséges az intézményi térítési díjak módosítása.

**Ábrahámhegy Község Önkormányzata Képviselő-testületének**

**…/2020.(….) önkormányzati rendelet-tervezete**

**a Balaton-felvidéki a Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított személyes gondoskodást nyújtó ellátásokról**

Ábrahámhegy Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontjában, (2) bekezdésében, a gyermekek védelméről és a gyámügyi igazgatásról szóló 1997. évi XXXI. törvény 29. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva,

a Tapolca Környéki Önkormányzati Társulásban részt vevő Badacsonytomaj Város Önkormányzata Képviselő-testületének, Badacsonytördemic Község Önkormányzata Képviselő-testületének, Balatonederics Község Önkormányzata Képviselő-testületének, Balatonhenye Község Önkormányzata Képviselő-testületének, Balatonrendes Község Önkormányzata Képviselő-testületének, Hegyesd Község Önkormányzata Képviselő-testületének, Hegymagas Község Önkormányzata Képviselő-testületének, Kapolcs Község Önkormányzata Képviselő-testületének, Káptalantóti Község Önkormányzata Képviselő-testületének, Kékkút Község Önkormányzata Képviselő-testületének, Kisapáti Község Önkormányzata Képviselő-testületének, Kővágóörs Község Önkormányzata Képviselő-testületének, Köveskál Község Önkormányzata Képviselő-testületének, Lesencefalu Község Önkormányzata Képviselő-testületének, Lesenceistvánd Község Önkormányzata Képviselő-testületének, Lesencetomaj Község Önkormányzata Képviselő-testületének, Mindszentkálla Község Önkormányzata Képviselő-testületének, Monostorapáti Község Önkormányzata Képviselő-testületének, Nemesgulács Község Önkormányzata Képviselő-testületének, Nemesvita Község Önkormányzata Képviselő-testületének, Révfülöp Nagyközség Önkormányzata Képviselő-testületének, Salföld Község Önkormányzata Képviselő-testületének, Sáska Község Önkormányzata Képviselő-testületének, Szentbékkálla Község Önkormányzata Képviselő-testületének, Szigliget Község Önkormányzata Képviselő-testületének, Taliándörögd Község Önkormányzata Képviselő-testületének, Uzsa Község Önkormányzata Képviselő-testületének, Vigántpetend Község Önkormányzata Képviselő-testületének, Zalahaláp Község Önkormányzata Képviselő-testületének hozzájárulásával

a következőket rendeli el:

A rendelet célja, hogy meghatározza a Tapolca Környéki Önkormányzati Társulás Balaton-felvidéki Szociális, Gyermekjóléti és Háziorvosi Ügyeleti Szolgálata (a továbbiakban: Szolgálat) által biztosított szociális és gyermekvédelmi ellátások formáit, szervezetét, a szociális és gyermekvédelmi ellátásokra való jogosultság feltételeit, az ellátások mértékét, az igénybevételük módját.

2.§ (1) A rendelet személyi hatálya a Szolgálat működési területén a természetes személyekre, jogi személyekre és jogi személyiséggel nem rendelkező szervezetekre terjed ki.

(2) A rendelet területi hatálya a Szolgálat működési területére terjed ki.

(3) A Szolgálat működési területét az 1. melléklet tartalmazza.

3.§ A Tapolca Környéki Önkormányzati Társulás a Szolgálat útján az alábbi személyes gondoskodást nyújtó ellátásokat (a továbbiakban: ellátások) biztosítja:

a) Szociális alapszolgáltatások.

aa) étkeztetés;

ab) házi segítségnyújtás;

ac) családsegítés;

ad) támogató szolgáltatás.

b) Gyermekjóléti alapellátás:

ba) gyermekjóléti szolgáltatás.

4.§ (1) Az ellátások iránti kérelem benyújtható a Szolgálat székhelyén, átadható a településen működő házi gondozónak, és benyújtható a tagönkormányzatok hivatali helyiségeiben.

(2) Az ellátás igénybevételére irányuló szóban előterjesztett kérelemről jegyzőkönyvet kell felvenni. Az írásban előterjesztett kérelemnél az e célra készített nyomtatvány is használható.

5.§ Ha a kérelmező létfenntartását veszélyeztető körülmény áll fenn az ellátás bizonyítási eljárás nélkül, az igénylő nyilatkozata alapján is megállapítható. Ilyen esetben a Szolgálat Vezetője a megállapítást követő 15 napon belül helyszíni ellenőrzéssel vizsgálja meg a nyilatkozat valódiságát.

6.§ Az étkeztetést a Tapolca Környéki Önkormányzati Társulás Társulási Tanácsa által kijelölt közétkeztető főzőhelyéről történő beszerzéssel kell biztosítani:

a) Badacsonytomaj, Ábrahámhegy, Balatonrendes és Salföld településeken a MENÜ Kft.,

b) Monostorapát és Hegyesd településeken a Mesevirág Óvoda és Bölcsőde,

c) Kapolcs, Taliándörögd és Vigántpetend településeken a Klastrom Kocsma,

d) Sáska és Zalahaláp településeken a Kacagó Napköziotthonos Óvoda és Főzőkonyha,

e) Révfülöp településen a Révfülöp és Térsége Napköziotthonos Óvoda,

f) Balatonhenye, Badacsonytördemic, Káptalantóti, Kisapáti, Köveskál, Mindszentkálla, Nemesgulács és Szentbékálla településeken a PRO&FLOR Kft.

közétkeztető főzőhely által.

7.§ (1) Az étkeztetésre való jogosultág megállapítása szempontjából szociálisan rászorultnak kell tekinteni:

1. korára tekintettel azt a kérelmezőt, aki a reá irányadó öregségi nyugdíjkorhatárt elérte;
2. egészségi állapotára tekintettel azt a kérelmezőt, aki egészségi állapota miatt napi gondozást, ápolást igényel, így különösen házi segítségnyújtásban részesül, továbbá, aki állapotára tekintettel rendszeres ellátásban részesül;
3. fogyatékosságára tekintettel azt a kérelmezőt, aki a fogyatékos személyek jogairól és esélyegyenlőségük biztosításáról szóló 1998. évi XXVI. törvény alapján fogyatékossági támogatásban részesül;
4. pszichiátriai betegségére, vagy szenvedélybetegségére tekintettel azt a kérelmezőt, aki fekvőbeteg-gyógyintézeti kezelést nem igényel, önmaga ellátására részben képes és ezt szakorvos igazolja;
5. a hajléktalant;
6. azt a kérelmezőt, aki kora vagy egészségi állapota miatt az ebédet önmaga elszállítani nem tudja.

(2) Az (1) bekezdés f) pontja szerinti ellátott részére az ebéd házhozszállítását a közétkeztető, a Szolgálat vagy a tagönkormányzat biztosítja.

8. § A házi segítségnyújtást a Szolgálat főállású gondozónők alkalmazásával és tiszteletdíjban részesíthető társadalmi gondozók bevonásával biztosítja. A házi gondozó a házi segítségnyújtás feladatait házi gondozási körzetben vagy részkörzetben végzi.

9. § A Szolgálat a családsegítés keretében a szociális igazgatásról és szociális ellátásokról szóló 1993. évi III. törvény 64.§-ában meghatározott egyének, családok, valamint közösségi csoportok jólétéhez és fejlődéséhez, továbbá a szociális környezetükhöz való alkalmazkodáshoz nyújt segítő szolgáltatást térítésmentesen.

10. § A támogató szolgáltatás három fő tevékenységre épül. Ezek:

1. személyi segítés;
2. személyi szállítás;
3. tanácsadás.

11. § (1) A Szolgálat által nyújtott személyes gondoskodásért térítési díjat kell fizetni.

(2) Az (1) bekezdésben foglaltaktól eltérően nem kell térítési díjat fizetni a családsegítésért, és a gyermekjóléti szolgáltatásért.

(3) A térítési díjak megállapítását a rendelet 2. melléklete tartalmazza.

(4) Az intézményi térítési díjból adott kedvezményeket a rendelet 3. melléklete tartalmazza.

12. § (1) Ez a rendelet 2020. április 1. napján lép hatályba.

(2) Hatályát veszti Ábrahámhegy Község Önkormányzata Képviselő-testületének a Balaton-felvidéki a Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított személyes gondoskodást nyújtó ellátásokról szóló 3/2019.(III.28.) önkormányzati rendelete.

|  |  |
| --- | --- |
| Vella Ferenc Zsolt sk.polgármester | Wolf Viktória sk.jegyző |

Kihirdetési záradék:

A rendelet kihirdetésre került 2020. március ... napján.

|  |  |
| --- | --- |
|  | Wolf Viktória sk.jegyző |

1. melléklet a …/2020.(III….) önkormányzati rendelethez

Működési terület meghatározása

1. **Szociális étkeztetés**: Ábrahámhegy, Badacsonytomaj, Badacsonytördemic, Balatonhenye, Balatonrendes, Hegyesd, Kapolcs, Káptalantóti, Kékkút, Kisapáti, Kővágóörs, Köveskál, Mindszentkálla, Monostorapáti, Nemesgulács, Révfülöp, Salföld, Sáska, Szentbékkálla, Taliándörögd, Vigántpetend, Zalahaláp
2. **Házi segítségnyújtás**: Ábrahámhegy, Badacsonytomaj, Badacsonytördemic, Balatonhenye, Balatonrendes, Hegyesd, Kapolcs, Káptalantóti, Kékkút, Kisapáti, Kővágóörs, Köveskál, Mindszentkálla, Monostorapáti, Nemesgulács, Révfülöp, Salföld, Sáska, Szentbékkálla, Taliándörögd, Vigántpetend, Zalahaláp
3. **Család- és Gyermekjóléti Szolgálat**:Ábrahámhegy, Badacsonytomaj, Badacsonytördemic, Balatonhenye, Balatonrendes, Hegyesd, Hegymagas, Kapolcs, Káptalantóti, Kékkút, Kisapáti, Kővágóörs, Köveskál, Mindszentkálla, Monostorapáti, Nemesgulács, Révfülöp, Salföld, Sáska, Szentbékkálla, Taliándörögd, Vigántpetend.
4. **Támogató szolgáltatás:** Balatonederics, Hegyesd, Hegymagas, Káptalantóti, Lesencefalu, Lesenceistvánd, Nemesvita, Nyirád, Sáska, Szigliget, Uzsa, Vigántpetend, Zalahaláp.

2. melléklet a …/2020.(III….) önkormányzati rendelethez

**Térítési díjak**

|  |  |  |
| --- | --- | --- |
|  | A | B |
| 1. | Megnevezés | Bekerülési költség/Intézményi térítési díj |
| 2. | MENÜ Kft. által biztosított szociális étkeztetés elvitellel | 1100 Ft/adag |
| 3. | MENÜ Kft. által biztosított szociális étkeztetés házhozszállítással | 1190 Ft/adag |
| 4. | Mesevirág Óvoda és Bölcsőde által biztosított szociális étkeztetés | 990 Ft/adag |
| 5. | Klastrom Kocsma által biztosított szociális étkeztetés | 1000 Ft/adag |
| 6. | Kacagó Napköziotthonos Óvoda és Főzőkonyha által biztosított szociális étkeztetés | 965 Ft/adag |
| 7. | Révfülöp és Térsége Napköziotthonos Óvoda által biztosított szociális étkeztetés | 770 Ft/adag |
| 8. | PRO&FLOR Kft. által biztosított szociális étkeztetés elvitellel | 1120 Ft/adag |
| 9. | PRO&FLOR Kft. által biztosított szociális étkeztetés házhozszállítással | 1200 Ft/adag |
| 10. | Házi segítségnyújtás során igénybevett személyi gondozás | 1795 Ft/óra |
| 11. | Házi segítségnyújtás során igénybevett szociális segítés | 1795 Ft/óra |
| 12. | Támogató szolgáltatás személyi segítés | 3665 Ft/óra |
| 13. | Támogató szolgáltatás személyi szállítás | 730 Ft/km |

3. melléklet a 3/2019.(III.28.) önkormányzati rendelethez

**Az intézményi térítési díjból adott kedvezmények**

1. Szociális étkeztetés

|  |  |  |
| --- | --- | --- |
| A | B | C |
| 1. | Jövedelem | Kedvezmény az intézményi térítési díjból |
| 2. | 0 Ft | 100 % |
| 3. | 0 Ft felett 1. melléklet 1. pontjában felsorolt települések esetében,kivéve jelen táblázat A/4. és A/5. pontjaiban foglalt településeket házhozszállítás esetén | 25 % |
| 4. | Nemesgulács és Badacsonytomaj települések esetében a Badacsony és Badacsonyörs településrészeket kivéve 0 Ft felett házhozszállítással | 20 % |
| 5. | Révfülöp település esetében 0 Ft felett házhozszállítással | 15,5 % |

1. Házi segítségnyújtás
	1. Házi segítségnyújtás során igénybevett személyi gondozás:

|  |  |  |
| --- | --- | --- |
| A | B | C |
| 1. | Jövedelem | Kedvezmény az intézményi térítési díjból |
| 2. | 0 Ft | 100% |
| 3. | 0- 71.250 Ft között  | 89 % |
| 4. | 71.251 Ft – 85.500 Ft  | 87 % |
| 5. | 85.501 Ft – 97.750 Ft  | 83 % |
| 6. | 97.750 Ft felett  | 80 % |

* 1. Házi segítségnyújtás során igénybevett szociális segítés:

|  |  |  |
| --- | --- | --- |
| A | B | C |
| 1. | Jövedelem | Kedvezmény az intézményi térítési díjból |
| 2. | 0 Ft  | 100 %  |
| 3. | 0 Ft felett  | 10 % |

1. Támogató szolgálat
	1. Személyi segítés:

|  |  |  |
| --- | --- | --- |
| A | B | C |
| 1. | Jövedelem | Kedvezmény az intézményi térítési díjból |
| 2. | 0 Ft felett | 94,2 % |

* 1. Személyi szállítás

|  |  |  |
| --- | --- | --- |
| A | B | C |
| 1. | Jövedelem | Kedvezmény az intézményi térítési díjból |
| 2. | nyugdíjminimum 100%-ig | 100 % |
| 3. | nyugdíjminimum 100%-át meghaladja | 92,5 % |

Határozati javaslat:

**RÉVFÜLÖP NAGYKÖZSÉG ÖNKORMÁNYZATA POLGÁRMESTERÉNEK**

**…/2020. (….) HATÁROZATA**

***A szociális és gyermekjóléti alapellátások intézményi***

***térítési díjainak meghatározásáról***

A veszélyhelyzet kihirdetéséről szóló 40/2020. (II. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján Révfülöp Nagyközség Önkormányzat Képviselő-testületének hatáskörét gyakorolva a Tapolca Környéki Önkormányzati Társulás fenntartásában működő Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított szociális és gyermekjóléti alapellátások intézményi térítési díjainak meghatározásáról szóló rendelet tervezetet és az előterjesztésben javasolt térítési díjakat az alábbi mentességekkel, kedvezményekkel kiegészítve fogadom el:

A Társulási Tanács által elfogadotton túl,

**a házi segítségnyújtás tekintetében** az intézményi térítési díjból további kedvezményt biztosítok a következők szerint:

- személyi gondozás esetében a 2.1 pontja alatt a 3. kategóriában: 11%

- személyi gondozás esetében a 2.1 pont alatt a 4. kategóriában: 13%

- személyi gondozás esetében a 2.1 pont alatt az 5. kategóriában: 17 %

- személyi gondozás esetében a 2.1 pont alatt a 6. kategóriában: 20%

A határozat a rendelet alkotásra kijelölt Ábrahámhegy Község Önkormányzata Polgármestere részére való megküldéséről intézkedem.